
Tiberius Domozină-Romanati: Intelectualii interbelici au preferat 
moartea în masă, refuzând să slujească dictatori susținuți de 
puteri străine 


Via Liniar: 
Domnule Domozină, cine sunteţi dumneavoastră şi cu ce vă ocupati, în general? 


Sunt fiu de ţărani din Romanați. Părinţii mei s-au născut în comunele Cezieni (mama) şi Ianca (tatăl), dar eu 
sunt născut în Caracal. Pe linie paternă sunt nepot al iubitului comentator sportiv din Ianca, Sebastian 
Domozină. Având ca pasiune studiul istoriei, am „săpat” şi în istoria familiei mele și am fost mândru să 
descopăr că la temelia României moderne au stat şi oasele strămoşilor mei ce au căzut la Plevna, la Odessa, 
la Iaşi și au luptat la Oituz, la Mărăşeşti, apoi pe frontul de est şi de vest ale celui de-Al Doilea Război 
Mondial. Nu doar atât, dar numele Domozină este curat de orice compromisuri în fața comunismului, fiind 


prezent în temniţele roşii. 


Este o moştenire morală care obligă și pe care încerc să o port pe umeri, fără a o altera. Legat de profesia 
mea, sunt un sociolog ce iubeşte istoria, mai ales perioada secolului trecut, în care ţara noastră a oferit lumii 
cea mai puternică opoziţie la expansiunea comunismului în Europa şi cele mai multe jertfe. Pentru asta mi- 
am dedicat timpul studiului arhivelor naţionale și CNSAS (unde sunt cercetător acreditat) și al 


memorialisticii anticomuniste. 


A fost necesar ca toată această muncă de cercetare să o împletesc apoi cu activitatea de scriitor în cadrul 
Ligii Scriitorilor din România. O privesc ca pe o datorie de onoare, prin prisma moștenirii despre care vă 


vorbeam mai devreme. 


Credeţi că, în vremurile internaţionaliste pe care le trăim, cuvintele patriot, naționalism, 
neam şi țară ar trebui interzise, pe motive de discriminare, extremism, încălcare a 


drepturilor unor minorităţi etc.? 


În primul rând aş vrea să fac o diferenţă clară între naționalism şi patriotism. Petre Ţuţea spunea că 
naționalismul este o stare de graţie, ce nu poate fii influenţată din exterior. Ceva ca un dar cu care te naşti. 
În schimb patriotismul îl defineşte ca pe o datorie cetăţenească. Orice imigrant ce primeşte cetăţenia unei 
ţări va deveni un patriot sub drapelul respectiv. Aşadar, două stări complet diferite, chiar antagonice aş 
putea spune, patriotismul transformându-se, pentru farisei, într-o dezertare de la naționalism şi o armă a 


globalismului distrugător al identităţilor naţionale. 


Naționalismul este legat de neam, iar patriotismul de ţară, ca să folosesc cei patru termeni prezenţi în 
întrebarea dumneavoastră. Naţionaliştii nu pot fi ataşaţi decât naţiunii creatoare a statului respectiv. 
Patrioţii însă, pot iubi o ţară, fără a le păsa de națiunea ce a creat-o. Am jonglat puţin cu aceste concepte, 
pentru a vă răspunde mai uşor la întrebare. Și răspunsul este că naționalismul este deja înlocuit cu 
patriotismul, pe măsură ce fondul etnic şi cultural al naţiunilor se diluează, prin fenomenul imigrației 
masive şi al războiului cultural, pe care neomarxiştii l-au declarat naţiunilor creştine europene. Nicio fiinţă 
nu acceptă moartea fără a încerca să se apere, iar naţiunile, ca fiinţe vii, colective, nu fac nici ele excepţie. Nu 
cred că mormântul globalist ce li se pregăteşte va fi primit fără luptă, iar asta se observă deja în rezultatul 


votului europenilor. 


Ca scriitor pe temele tulburi ale istoriei noastre, cum catalogați agresiunea, invazia şi 


cruzimea Rusiei lui Putin faţă de Ucraina? 


Din perspectiva naţionalistului creştin român, a cărui familie şi societate au fost lovite şi însângerate de 
expansionismul rusesc, în ultimul secol, nu pot fi decât şocat, indignat şi solidar cu cei atacați. Rusia nu a 
arătat milă niciodată victimelor sale. Este o caracteristică a psihicului rusesc, format în hăul stepei asiatice. 
Denazificarea Ucrainei, îmi sună ca denazificarea României după 23 august 1944. Şi atunci a început o 
„vânătoare de vrăjitoare”, în care orice opozant al sovieticilor era internat în lagăr sau executat pentru 
„denazificare. Să ne imaginăm ce ar fi urmat în Ucraina dacă invazia iniţială rusească reuşea și ţara era 
ocupată. Era aceeaşi reţetă veche de un secol: gropi comune, deportări, lagăre, desfiinţarea Statului 
Ucrainean. Cred că ştiu asta prea bine şi ucrainenii şi de aici rezistenţa fanatică pe care o opun ruşilor, ce 


aminteşte despre vitejia finlandezilor în faţa sovieticilor în Războiul de Iarnă din 1939. 


Pe de altă parte, ca istoric ce priveşte evenimentele cu un mare ochi critic, îmi este clar că acest conflict este 
dorit, susţinut şi chiar provocat de SUA, prin pătrunderea în zona hegemonică tampon rusească. Ucraina 
este un stat născut dintr-un URSS ce a murit la naştere. Ea deţine teritorii cu populaţii străine, ce au 
aparţinut în trecutul recent tuturor naţiunilor ce o înconjoară. Mai mult, Ucraina este un stat profund corupt 
şi antidemocratic ce săvârşeşte un genocid cultural asupra minorităţilor naţionale. Peste o sută de școli 
românești au fost închise acolo, în ultimii 20 de ani, iar acum limba română este interzisă cu totul în 
învățământ. Eu nu pot uita cum la graniţa Ucrainei trona un afiş pe care scria în limba română: „Interzis 
accesul cu bunuri culturale. Era vorba evident despre cărți în limba română. Am coordonat campanii de 
donare de cărţi comunităţilor de români de peste graniţe, trimițând peste 10 mii de volume, şi vă pot spune 


că cea mai puternică cenzură a limbii române am întâlnit-o în Ucraina şi în Serbia. 


Nu pot uita de asemenea că nu am putut părăsi Ucraina până nu am plătit mită vameşului, deşi nu 
încălcasem nicio lege. Acolo era o regulă: numerele de România înseamnă bani. Luând în calcul cele expuse 
mai sus, putem trage concluzia că Ucraina a avut ursitoare rele, iar destinul său rămâne un mare semn de 


întrebare. 


În perioada interbelică, pe vremea Gândirismului lui Crainic, Dimitrie Gusti, Vasile 
Voiculescu, Blaga, Ion Pillat, Pan. M. Vizirescu şi alţii, naționalismul românesc era 
reprezentat de cărturari, nu de indivizi fără ocupație, lumpen proletari ori adepți ai 
stalinismului şi ocupaţiei ruseşti. Cum se face că intelectualitatea română de azi cântă 


„Internaționala Socialist”, cu sediul la Casa Albă? 


Naționalismul, prin natura sa, nu poate fi decât un curent elitist. Să nu uităm că părintele naţionalismului 
românesc este Mihai Eminescu. Reprezentanţii naţionalismului îşi cunosc şi înţeleg istoria şi menirea 
individuală şi colectivă, naţională. Şi pentru destinul naţional stau gata să lupte şi să se sacrifice. Să luăm, 
spre exemplu, cea mai naționalistă generaţie a noastră, cea interbelică. A însumat atâtea minţi geniale, încât 
îmi este greu să sper că vom mai dobândi ceva similar, într-un interval atât de scurt, până la sfârşitul istoriei. 
Şi cum au sfârşit acei tineri extraordinari? Cu câteva excepţii ce s-au expatriat, au fost mitraliaţi, în şanţul 
drumului sau la zid, în temniţele lui Carol al II-lea, au murit, cu miile, pe frontul de est, trimişi de generalul 
Antonescu, cu ordin special secret de asasinare, sau au putrezit, în închisorile comuniste. Nu a existat în 


istoria României o generaţie mai frumoasă, zdrobită cu atâta ură de tiranii zilei. 


Am citit de curând unul dintre interviurile luate slătineanului Pan Vizirescu şi acesta face, la un moment dat, 
o observaţie extraordinară. Spune el că Ion Moţa, liderul legionar ce a murit în Spania, luptând împotriva 
trupelor comuniste, în războiul civil, era superior ca intelect lui Emil Cioran. Şi are dreptate. Dar nu numai 
în privinţa lui Moţa. Au fost zeci de lideri interbelici ai studenţimii româneşti ce îi depăşeau, în intelect şi 
potenţial, pe Cioran sau Eliade. Și toţi, dar toţi au sfârşit asasinați de Carol al II-lea sau Ion Antonescu. Cine 
a pierdut atunci? Mişcarea Legionară? Aiurea. A pierdut România, Europa şi întreg mapamondul. Aceia 
erau oamenii ce puteau opri comunizarea României şi expansiunea roşie către Occident. Puteau aşeza 
cultura naţională pe coordonate geografice şi istorice globale şi universale. Să revenim puţin la Ionel Moţa, 
fiul protopopului ce a ctitorit catedrala din Orăştie. Moţa a murit, în Spania, la 13 ianuarie 1937, în faţa 
Madridului ocupat de comunişti. Lângă el, a mai murit un avocat bucureştean, o inteligenţă remarcabilă, 
căruia Iuliu Maniu îi oferise, în trecut, postul de ambasador, la Roma. Îl chema Vasile Marin. Interesant este 
altceva, şi anume cum au murit. Aceste detalii s-au aflat, mult mai târziu, când liderii comunişti şi-au 
publicat memoriile. Astfel, aflăm că, în tranşeele din faţa lor, se afla Valter Neulander, ce comanda o brigadă 


internaţională comunistă. 


El a auzit vorbe româneşti în tranşeele naţionaliste şi a dat artileriei comuniste coordonatele exacte. În 
bombardamentul ce a urmat, au murit Moţa şi Marin, un obuz căzând lângă ei în tranșeu. Dar cine era acest 
Neulander, ce avea alergie la cuvinte românești? Ei bine, era nimeni altul decât tatăl lui Petre Roman. Ba, 
mai mult decât atât, şi tunurile care au tras, se pare, că erau româneşti, căci Nicolae Titulescu ca ministru de 
externe al României, renunţase la un lot de armament franțuzesc pe care ţara noastră îl plătise Franţei şi 
dispusese să fie trimise brigăzii lui Neulander o sută de tunuri şi o escadrilă de aviaţie. A fost unul dintre 
motivele destituirii sale ulterioare. Şi ajungem la întrebarea dumneavoastră. Iată cine sunt mentorii „elitelor 
intelectuale” de azi ce cântă Internaționala. Pentru că intelectualii postdecembriști au trădat cauza naţională 
şi s-au făcut gloabe la căruţa partidelor neomarxiste şi antinaţionale, pentru funcţii politice şi alte 
recompense. Spre deosebire de intelectualii interbelici, ce au preferat moartea în masă, refuzând să slujească 


dictatori susținuți de puteri străine. 


Închei, amintindu-mi de marele Constantin Gane, autorul lucrării „Trecute vieţi de doamne şi domnie”, 
care fusese ambasador al României, la Atena, în guvernul legionar, pentru a-şi proteja fraţii aromâni din 
Grecia. După lovitura de stat dată de generalul Antonescu, cu ajutorul lui Hitler, în ianuarie 1941, a refuzat 
să îi servească regimul de dictatură militară. Mai mult decât atât, după venirea comuniştilor, a luat arma în 
mână şi s-a alăturat unui grup de rezistenţă armată din munţi, deşi avea 62 de ani. A stat, apoi, ascuns 
alături de Lucian Blaga, încercând să părăsească ţara și a fost arestat, când a încercat să își salveze 


biblioteca. A murit la Aiud. Toate acestea, în timp ce Sadoveanu cânta ode Partidului Comunist. 
Înţeleg că vă pregătiţi pentru o lucrare de doctorat. Pe ce domeniu şi ce temă? 


Doctoratul nu putea aborda decât domeniul istoriei. Tema aleasă este una foarte puţin cunoscută de către 
public — grupurile de rezistenţă armată anticomunistă din Oltenia. Lucrarea pe care o pregătesc va desființa 
un mit al istoriei naţionale, și anume rezistenţa doar „din munţi”. În Oltenia, nu sunt munţi decât în partea 
de nord. În general, în cele 5 judeţe, sau 6, dacă includem și Romanaţiul istoric, sunt cunoscute doar 4 
grupuri de rezistenţă armată. Este o istorie ocultată, căci, numai în judeţul Romanați, am identificat, în 


arhive, 5 grupuri necunoscute până acum. 


Acestea nu au luptat în munţi, ci în câmpie, în păduri, în viile de la Dunăre, unde Securitatea a tras cu 
artileria şi pe ulițele satelor. În judeţul Olt, au fost şi două răscoale ţărăneşti anticomuniste, cu zeci de 
victime şi sute de arestaţi, ce au înfundat temniţele roşii. Liderii acestor grupuri au fost executaţi şi aruncați, 
în gropi comune, ce au rămas necunoscute, până astăzi. Este o istorie ce obligă, memoria fiind ultima formă 


de justiţie. 


Ce-aţi mai scris şi ce veţi publica în viitorul apropiat sau îndepărtat? 


Sunt aproape de a publica cea mai completă lucrare ce tratează relaţia dintre mareșalul Ion Antonescu şi 
Mişcarea Legionară. Cauzele acestui conflict ce a dinamitat baza politică a României, chiar la începutul celui 
de-Al Doilea Război Mondial, sunt mistificate, până în ziua de astăzi, când pseudoistorici încă vorbesc 
despre o „rebeliune”. În spatele dictaturii antonesciene se ascund monstruozităţi ce întrec imaginaţia 
oamenilor normali. Mânat de paranoia pierderii puterii politice, Conducătorul statului a condus o campanie 
de asasinare sistematică, pe front, a tineretului universitar şi a elitei intelectuale formată din elevii Frăţiilor 


de Cruce. 


Cinci mii de elevi şi 15 mii de universitari au fost exterminați pe front, cu ordin special secret de asasinare, 
prin misiuni periculoase sau împuşcare, pe la spate. Au căzut victime foşti demnitari, miniştrii, ambasadori, 
profesori, ofiţeri, artişti. Nici fiul filozofului Nae Ionescu nu a fost cruțat. Dintre artişti a fost ucis, în 
Kuban, Haig Acterian. În Basarabia, este ucis pictorul Alexandru Basarab, specializat în gravură şi membru 


al Cenaclului „Luchian”. 


Antonescu l-a trimis să demineze frontul, cu mâinile goale. Poetul Radu Gyr a scăpat de la moarte doar 
pentru că soldatul român, ce trebuia să îl împuște pe la spate l-a recunoscut şi a refuzat să tragă. Numai 
până în anul 1942, poetul caracalean Virgil Carianopol identificase 20 de tineri scriitori exterminați pe front, 
ce ar fi putut deveni stâlpi de nădejde ai literaturii noastre. În închisorile din ţară, tot din ordinul generalului 


dictator, tinerii naționaliști erau sterilizaţi chirurgical, pentru a nu mai procrea. 


Tot Antoneştii au introdus, în codul penal, infracţiunea de „ajutor legionar”, ce a fost preluată apoi de 
comunişti. Cu alte cuvinte, dacă donai o sumă de bani sau mâncare pentru cei din închisori, erai, la rândul 
tău, arestat. Comuniştii au mers până acolo încât au considerat „ajutor legionar”şi îngrijirea mormintelor 
celor morţi de către membrii familiei, ce erau condamnaţi la zeci de ani de închisoare politică din acest 
motiv. Da, aceste lucruri au fost reale, s-au întâmplat, deşi par rupte din cărţi de ficţiune. Iată ce război 
colosal s-a dus împotriva naţionalismului românesc în ultimul secol. De asemenea, pregătesc, în viitorul 
apropiat, o lucrare despre partizanii anticomuniști ai României în ansamblu. Ţara noastră a avut prima, cea 
mai amplă şi îndelungată rezistenţă anticomunistă armată din Europa, cu peste 1200 de grupuri 
destructurate de către Securitate şi peste 100 de răscoale ţărăneşti. Sunt chestiuni ce trebuiesc cunoscute de 
tineri şi generaţiile viitoare şi, după cum afirmam mai sus, o consider o datorie şi o moştenire primită, ce 


trebuie trecută intactă urmaşilor. 
Ce înseamnă „ROMÂNISM”? 


Românismul este mijlocul prin care slujim idealul naţional. Românismul este dreptul nostru istoric, 
originea şi limba noastră, România Mare, unionismul, fiecare slujbă în limba română ţinută în bisericile din 


comunităţile istorice româneşti pe care statele vecine vor să ni le închidă. Românism înseamnă să vorbeşti 


româneşte de sute de ani în familie, în Balcani, chiar dacă nu cunoşti scrisul, căci şcolile româneşti au fost 


închise. 


Românismul, în ultimă instanţă, este dorul de România. Dar românismul înseamnă sacrificiu, nu doar o 
simplă afirmaţie. Solidaritate cu tragedia naţională până la identificarea cu ea. Pe cine nu doare starea 


României nu poate cunoaşte românismul! 


A consemnat Dumitru Sîrghie 


